PRILOG

JEDINSTVENI DOKUMENT

„LOS CERRILLOS”

PDO-ES-02228

Datum podnošenja zahtjeva: 11.8.2016.

1. Naziv

Los Cerrillos

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

4. Opis vina

Crno vino Tempranillo, crno vino Tempranillo i Cabernet Sauvignon i crno vino Syrah.

Crno vino ljubičaste ili boje trešnje s nijansama ljubičaste. Odlikuje se voćnom aromom s cvjetnim mirisima. Na nepcu je ugodno, svježe i dobro strukturirano.

Najveća ukupna alkoholna jakost mora biti u granicama utvrđenima relevantnim zakonodavstvom EU-a.

Opća analitička svojstva

Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 12,5 Najmanja ukupna kiselost 4,8 u gramima po litri, izraženo kao vinska kiselina Najveći udio hlapljivih kiselina (u miliekvivalentima po litri) 15 Najveći ukupni sumporni dioksid (u miligramima po litri) 115

Crno vino Tempranillo i Cabernet Sauvignon („Private Collection”) i crno vino Cabernet Sauvignon („Family”)

Boje trešnje s nijansama granatno crvene/terakote. Aroma zrelog voća obilježena notom slatkog korijena i balzama. Na nepcu je mesnate strukture, snažno i dobro strukturirano, s bogatom kremastom notom dozrelosti.

Najveća ukupna alkoholna jakost mora biti u granicama utvrđenima relevantnim zakonodavstvom EU-a.

Opća analitička svojstva

Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 13 Najmanja ukupna kiselost 4,8 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 16 Najveći ukupni sumporni dioksid (u miligramima po litri) 115

5. Postupci proizvodnje vina

a. Osnovni enološki postupci

Poseban enološki postupak

Sortna vina prave se u posudama od nehrđajućeg čelika. Prije fermentacije uvodi se dugo razdoblje hladne maceracije u trajanju od dva do pet dana pri temperaturi od 10 do 15 °C, nakon čega slijedi maceracija tijekom fermentacije u trajanju od jednog ili dva tjedna na temperaturama između 20 i 28 °C do završetka alkoholne fermentacije.

Vina koja su namijenjena dozrijevanju u bačvama prave se u posudama od nehrđajućeg čelika i podvrgnuta su maceraciji tijekom fermentacije u trajanju od 15 do 25 dana pri temperaturama između 25 i 30 °C. Tijekom tog postupka provodi se „délestage” (oksidacija) kako bi se potaknula ekstrakcija boje i fenolnih spojeva prisutnih u klobuku tijekom vrenja pokožice.

Ograničenje relevantno za vinifikaciju

Vinificirano grožđe ne preša se, već ga se podvrgava statičkom ocjeđivanju kako bi se vino dobilo „kapanjem”. Ostatak komine podvrgava se blagom dinamičkom ocjeđivanju, zbog čega je prinos vrlo nizak.

Nakon završetka malolaktične fermentacije vina se prirodno razbistruju pretakanjem, a ne kemijskom obradom, a za dozrijevanje se pretaču u hrastove bačve od 225 litara koje se koriste najviše šest godina.

Vina se potom pune u boce kako bi se proveo postupak redukcije te kako bi vino postalo spremno za konzumaciju.

— Tempranillo: 100 %-tni Tempranillo čuvan u hrastovim bačvama najmanje 30 dana.

— Syrah: 100 %-tni Syrah koji je u hrastovim bačvama dozrijevao najmanje šest mjeseci.

— Tempranillo i Cabernet Sauvignon: mješavina vina Tempranillo i Cabernet Sauvignon koja je u hrastovim bačvama dozrijevala najmanje šest mjeseci.

— „Private Collection”: mješavina vina Tempranillo i Cabernet Sauvignon koja je u hrastovim bačvama dozrijevala najmanje 13 mjeseci.

— „Cabernet Sauvignon de Familia” („Family Reserve Cabernet”): 100 %-tni Cabernet Sauvignon. Dozrijevao u bačvama najmanje 24 mjeseca. Postupak dozrijevanja završava odležavanjem u bocama u trajanju od 18 mjeseci.

Postupak uzgoja

U razdoblju uzgoja provodi se zelena rezidba kako bi se ograničio prirodni rast i poboljšali prinosi, a time i kvaliteta grožđa.

Grožđe se bere između 5 i 11 sati ujutro kako bi se izbjegle visoke temperature, čime se osigurava pravilna hladna maceracija.

b. Najveći urodi

Tempranillo

12 000 kilograma grožđa po hektaru

81,60 hektolitara po hektaru

Cabernet Sauvignon

10 000 kilograma grožđa po hektaru

68,00 hektolitara po hektaru

Syrah

13 000 kilograma grožđa po hektaru

88,40 hektolitara po hektaru

6. Razgraničeno zemljopisno područje

Razgraničeno područje uključuje sljedeće parcele u općini Argamasilla de Alba (Ciudad Real):

PODRUČJE/PARCELA

109. 62, 63 111. 15, 30 i 9001 131. 71 151. od 115 do 121, 190, 277, 278, 9001, 9002, od 9004 do 9006, 9008, 9023 160. od 8 do 13, 15, 16, 17, od 21 do 23, 30, 31, 9003, 9005, 9006 161. 14, od 16 do 27, od 31 do 33, 35, od 9001 do 9004 162. 1, od 3 do 5, od 7 do 8, od 11 do 13, od 17 do 18, 9001, 9002 163. 1, 3, 4, od 6 do 21, 9001, 9004 171. 1, od 3 do 7, od 9004 do 9009, od 011 do 012 173. 2, 3, 9001, 9006, 174. 1, od 3 do 12, 14, 15, 19, 20, 22, 23, 9001, od 9003 do 9011, od 9013 do 9020 175. 1, 9001, 9002 176. od 3 do 18, 9001, 9003 177. od 18 do 23, od 25 do 32, od 66 do 72, 74, od 89 do 111, 113, 114, 115, 118, 121, 124, 126, 127, 133, od 9001 do 9005, od 9008 do 9014, 9019, 9022, od 9024 do 9029 178. 6, 7, 9, od 12 do 24, od 30 do 31, od 34 do 38, od 40 do 60, od 9001 do 9004, od 9006 do 9061 180. 1, 2, 5, 9, od 9005 do 9007 181. 60, 9001, 9002 194. 45, 71, 73, 74, 76, 79, 82, 9002, 9009, 9011, 9028, 8 195. od 10 do 20, od 22 do 28, 30, 32, 33, 35, od 37 do 57, 86, 88, 93, 94, 95, 96, od 99 do 108, 112, 114, 118, 119, od 9001 do 9006, od 9008 do 9014, od 9016 do 9018

7. Glavna sorta ili sorte vinove loze

TEMPRANILLO - CENCIBEL

CABERNET SAUVIGNON

SYRAH

8. Opis povezanosti

Okoliš (prirodni i ljudski čimbenici)

Los Cerrillos posebno je područje koje obuhvaća cijeli predio Vega Alta uz rijeku Guadianu i proteže se na više od 60 km2. Započinje na izvoru rijeke Guadiane 3 km uzvodno od brane Peñarroya i proteže se više od 7 km nizvodno od brane prema općini Argamasilla de Alba, što je vidljivo i na vojnoj karti Španjolske iz 1975.

Rijeka Guadiana teče kroz razgraničeno područje u blizini prirodnog rezervoara Peñarroya na nadmorskoj visini od 695 metara. Područje je okruženo brdima, koja u topografskom smislu koče vegetacijski ciklus s obzirom na to da odvraćaju visoke noćne temperature koje znatno pospješuju polifenolno dozrijevanje grožđa. Brda usto omogućuju i snažan prodor zraka.

Tlo je uglavnom bogato vapnencem. Prevladava laporasti kamen, koji je mješavina nestvrdnutog vapnenca i gline. Ilovaste je teksture i pH-vrijednosti od oko 8.

Na tom području vlada kontinentalna sredozemna klima s vrućim ljetima i hladnim zimama. Temperaturna odstupanja ponekad mogu doseći i 45 °C, a tijekom cijele godine velike su razlike između dnevnih i noćnih temperatura. Nebo je bez oblaka gotovo 80 % godine, s obično više od 2 500 sunčanih sati godišnje.

Blizina rijeke Guadiane utječe na znatne razlike između područja Los Cerrillos i susjednih područja. Količina padalina na području Los Cerrillos mnogo je veća u odnosu na ostatak regije Kastilja-La Mancha, dok temperature nisu tako ekstremne kao na okolnim područjima prema jugu i zapadu. Berba se odvija oko 15 do 20 dana kasnije nego u ostatku područja.

Tijekom alkoholnog vrenja primjenjuje se postupak „délestage”: riječ je o tehnikama proizvodnje vina pri kojima se vinificirano grožđe ne preša, već ga se podvrgava statičkom ocjeđivanju kako bi se vino dobilo „kapanjem”, što daje prinos od 62–68 % hektolitara po hektaru, a vina se prirodno bistre pretakanjem.

Opis vina

Crno vino ljubičaste ili boje trešnje s nijansama ljubičaste ili smeđecrvene. Prevladava voćna aroma cvjetnog mirisa ili aroma zrelog voća s naznakom slatkog korijena i balzama. Svježeg je i ugodnog okusa, dobro strukturirano na nepcu i s bogatom kremastom notom dozrelosti.

Kao rezultat svega navedenog, alkoholna jakost vina može iznositi više od 14 %. Navedena alkoholna jakost izvrsno se upotpunjuje u kombinaciji s odgovarajućom kiselosti, zbog čega je vrlo važno odrediti optimalan trenutak za berbu pomnim praćenjem dozrijevanja grožđa.

Vina imaju sadržaj polifenola do 80 miliekvivalenata po litri i bogata su ekstraktima, aromatična i dobro obojena te dosežu do 18 apsorpcijskih jedinica (zbroj apsorbancija pri 420, 520 i 620 nanometara) na skali boja i udio antocijanina do 800 miligrama po litri.

Poveznica

Položaj razgraničenog područja s pliokvartarnim rahlim materijalima, tvrdim vapnencem, laporom i glinom oker žute boje pogoduje uzgoju dobro obojenih vina (do 18 na skali boja) s karakterističnom mineralizacijom.

Vinogradi Los Cerrillos nalaze se u blizini prirodnog rezervoara Peñarroya na nadmorskoj visini od 695 metara i okruženi su brdima. To znači da je riječ o području s niskim temperaturama, koje (uz kasniju berbu) potiču fotosintezu i stvaranje bobica i šećera. To dovodi do sniženja pH-vrijednosti, povećanja razine kiselosti i porasta udjela fenolnih spojeva u koncentracijama do 80 miliekvivalenata po litri, kao i do porasta koncentracija antocijanina (do 800 miligrama po litri).

Postupkom „délestage” tijekom alkoholnog vrenja, praksom neprešanja grožđa te prirodnim postupkom bistrenja pretakanjem proizvode se vina više cvjetne nego voćne arome te dozrela vina s notom začinjenog i prženog, uz dašak slatkog korijena i balzama.

Iako je razgraničeno zemljopisno područje u okruženju ZOI-ja La Mancha, njegova se obilježja znatno razlikuju od susjednih razgraničenih područja s obzirom na sljedeće čimbenike:

ZOI La Mancha Los Cerrillos Razlike ≥ 11,5 % vol. ≥ 12,5 % vol. veći udio alkohola ≤ 10 meq/l ≤ 15 meq/l veća hlapljiva kiselost 74 % 68 % manje hl/ha — > 40 meq/l više polifenola

S obzirom na tlo s velikim udjelom vapnenca, laporasti kamen, nadmorsku visinu i utjecaj rijeke, na razgraničenom je području samo jedan vinogradarski posjed koji proizvodi vino i u vlasništvu je podnositelja zahtjeva.

Važno je napomenuti da razgraničeno područje obuhvaća 1 570 hektara koji pripadaju različitim vlasnicima, ali na njemu nisu posađene druge vrste vinove loze i nema drugih vinarija. Stoga je razgraničenje provedeno na temelju okolišnih uvjeta, kako je prethodno opisano.

Nadalje, ako u budućnosti drugi proizvođači pokrenu poslovanje na razgraničenom zemljopisnom području, smiju se koristiti registriranim nazivom uz uvjet da ispunjavaju zahtjeve navedene u specifikaciji. S obzirom na to da razgraničeno područje obuhvaća 1 570 hektara, itekako je pogodno za otvaranje novih vinarija.

9. Osnovni dodatni uvjeti

Pravni okvir:

U nacionalnom zakonodavstvu

Vrsta dodatnog uvjeta:

Pakiranje na razgraničenom zemljopisnom području

Opis uvjeta:

Vina će se puniti u boce na proizvodnom području jer se u svim slučajevima postupak zaključuje drugom fazom dozrijevanja u bocama. U tom se razdoblju provodi postupak redukcije, čime se povećava kvaliteta vina i zaokružuje njihov okus. Vina su spremna za potrošnju kada postignu organoleptička svojstva navedena u specifikacijama za svaku vrstu vina.

Poveznica na specifikaciju proizvoda

http://pagina.jccm.es/agricul/paginas/comercial-industrial/consejos_new/pliegos/Los_Cerrillos_pliego_condiciones_20180719.pdf